R&B alternatif

R&B alternatif (juga dirujuk sebagai R&B-alt, R&B indie, R&B lapangan kiri dan asalnya dikenali sebagai PBR&B, R&B hipster atau R-Neg-B) merupakan suatu istilah yang digunakan oleh wartawan muzik untuk menerangkan suatu alternatif gaya bagi R&B kontemporari, yang bermula pada pertengahan 2000-an dan menjadi terkenal dengan artis muzik seperti Frank Ocean, The Weeknd, SZA, Khalid dan lain-lain. Ia dianggap "lebih progresif dan pelbagai" berbanding genre arus perdana lain.

 Etimologi 
"R&B alternatif" pernah digunakan oleh industri muzik semasa lewat 1990-an untuk memasarkan para artis neo soul seperti D'Angelo, Erykah Badu dan Maxwell. Terdapat pelbagai perbincangan mengenai istilah genre yang berbeza dengan beberapa pengkritik menerangkan muzik itu di bawah kategori yang meluas "R&B alternatif" atau "R&B indie".

Istilah "R&B hipster" telah biasa digunakan, seperti istilah "PBR&B"—suatu kombinasi PBR (kependekan bagi bir Pabst Blue Ribbon yang sering kali dikaitkan dengan subbudaya hipster) dan R&B. PBR&B pertama kali digunakan di Twitter oleh penulis Sound of the City, Eric Harvey dalam satu hantaran pada tahun 2011. Tiga tahun kemudian, kagum dan tertekan melihat sejauh mana istilah itu—yang dimaksudkan sebagai jenaka—telah pergi, Harvey menulis esei tentangnya untuk Pitchfork.

Majalah Slate mencadangkan nama "R-Neg-B", sebagai rujukan kepada negging (puji hina). Genre itu kadang kala dipanggil sebagai "noir&B". Walau bagaimanapun, istilah-istilah itu sering kali dikritik kerana "memetak isih"—mengelaskan sesuatu kepada kategori yang lebih terhad—artis kepada subbudaya hipster dan ia digunakan secara mengejek.

 Rujukan 

 Bacaan lanjut 



Kategori:Muzik kontemporari